CELEX ID: 32022R1917

--- ENGLISH ---

Document:
$en_document

Summary:
$en_summary

--- DANISH ---

Document:
10.10.2022
DA
Den Europæiske Unions Tidende
L 263/6
DEN EUROPÆISKE CENTRALBANKS FORORDNING (EU) 2022/1917
af 29. september 2022
om overtrædelsesprocedurer i tilfælde af manglende overholdelse af statistiske indberetningskrav og om ophævelse af afgørelse ECB/2010/10 
(ECB/2022/31)
STYRELSESRÅDET FOR DEN EUROPÆISKE CENTRALBANK HAR —
under henvisning til traktaten om Den Europæiske Unions funktionsmåde, særlig artikel 132, stk. 3,
under henvisning til statutten for Det Europæiske System af Centralbanker og Den Europæiske Centralbank, særlig artikel 5 og 34,
under henvisning til Rådets forordning (EF) nr. 2532/98 af 23. november 1998 om Den Europæiske Centralbanks beføjelser til at pålægge sanktioner 
(
1
)
, navnlig artikel 6, stk. 2,
under henvisning til Rådets forordning (EF) nr. 2533/98 af 23. november 1998 om Den Europæiske Centralbanks indsamling af statistisk information 
(
2
)
, særlig artikel 7, og
ud fra følgende betragtninger:
(1)
Den Europæiske Centralbank (ECB) kan pålægge rapporteringsenheder sanktioner i henhold til artikel 7, stk. 1, i forordning (EF) nr. 2533/98 og bør fastlægge en ramme for yderligere at præcisere ordningerne for pålæggelse af sådanne sanktioner i overensstemmelse med artikel 6, stk. 2, i forordning (EF) nr. 2532/98. Det bør derfor fastsættes, hvilke procedurer der finder anvendelse ved pålæggelse af sådanne sanktioner.
(2)
For at mindske den administrative byrde bør disse procedurer så vidt muligt harmoniseres med de eksisterende procedureregler. Overtrædelses- og tvangsfuldbyrdelsesprocedurerne i denne forordning bør derfor tage hensyn til Den Europæiske Centralbanks forordning (EF) nr. 2157/1999 (ECB/1999/4) 
(
3
)
 og artikel 3 og 4 i Rådets forordning (EF) nr. 2532/98. I henhold til artikel 3 i forordning (EF) nr. 2532/98 kan ECB eller den nationale centralbank i den medlemsstat, i hvis jurisdiktion den påståede overtrædelse har fundet sted, indlede en overtrædelsesprocedure på eget initiativ eller på grundlag af et forslag herom rettet henholdsvis fra den relevante nationale centralbank til ECB eller fra ECB til den relevante nationale centralbank.
(3)
Forordning (EF) nr. 2157/1999 (ECB/1999/4) sikrer, at ne bis in idem-princippet overholdes i forbindelse med overtrædelsesprocedurer, og fastsætter, at der kun kan indledes én overtrædelsesprocedure mod det samme foretagende baseret på de samme faktiske omstændigheder. Med henblik herpå bør ECB eller den kompetente nationale centralbank ikke træffe afgørelse om, hvorvidt der skal indledes en overtrædelsesprocedure, før de har informeret og konsulteret hinanden. Ligeledes bør hverken ECB eller den kompetente nationale centralbank træffe afgørelse om, hvorvidt der skal indledes en overtrædelsesprocedure, før den kompetente nationale centralbank har underrettet den kompetente nationale myndighed, som indsamler statistiske oplysninger og videregiver disse oplysninger til den kompetente nationale centralbank på grundlag af lokale samarbejdsordninger. På samme måde kan det i tilfælde, hvor tilsynsoplysninger anvendes til at opfylde statistiske indberetningskrav, og vice versa, være nødvendigt at koordinere med den fælles tilsynsmekanisme (SSM), inden der indledes en overtrædelsesprocedure eller pålægges en sanktion.
(4)
Forordning (EF) nr. 2157/1999 (ECB/1999/4) fastsætter også proceduren, hvorefter ECB's uafhængige undersøgelsesenhed eller den kompetente nationale centralbank kan fremlægge et forslag for ECB's direktion med henblik på at fastslå, om den pågældende rapporteringsenhed har begået en overtrædelse, med angivelse af det sanktionsbeløb, der skal pålægges. Ligeledes giver forordningen mulighed for at anvende en forenklet overtrædelsesprocedure til sanktionering af mindre overtrædelser.
(5)
Det er nødvendigt at sikre en konsistent tilgang til pålæggelse af sanktioner på de forskellige statistiske områder, klart at definere ECB's og de nationale centralbankers rolle i overtrædelsesprocedurer og at sikre, at alle procedurebestemmelser vedrørende indledning af en overtrædelsesprocedure og pålæggelse af en sanktion på statistikområdet er klart defineret med henblik på at sikre en retfærdig procedure og beskytte de berørte rapporteringsenheders rettigheder.
(6)
For at sikre ligebehandling af rapporteringsenhederne bør Det Europæiske System af Centralbanker (ESCB) vedtage en harmoniseret tilgang til de elementer, der skal tages hensyn til ved overvågningen af, om de statistiske indberetningskrav overholdes og ved vurderingen af påståede overtrædelser, til selve overtrædelsesproceduren og til beregning og pålæggelse af sanktioner for overtrædelse af indberetningskravene. Derfor er det også vigtigt at sikre, at gentagne tilfælde af påståede overtrædelser af rapporteringskravene i den samme ECB-forordning eller -afgørelse overvåges og indberettes til ECB eller den kompetente nationale centralbank, alt efter hvad der er relevant.
(7)
Det er også nødvendigt at fastsætte harmoniserede regler for anvendelsen af lokale samarbejdsordninger, hvor den kompetente nationale centralbank overfører statistiske oplysninger til ECB, som den har indsamlet fra en kompetent national myndighed og ikke direkte fra rapporteringsenheden. Lokale samarbejdsordninger bør på ingen måde ændre eller begrænse rapporteringsenhedens pligt til at overholde de statistiske rapporteringskrav, den er omfattet af i henhold til ECB's forordninger eller afgørelser. De retlige rammer for sanktionering af overtrædelser af de statistiske indberetningskrav finder fuld anvendelse i sådanne tilfælde. Der bør imidlertid være tilstrækkelig kommunikation mellem den kompetente nationale centralbank og den relevante kompetente nationale myndighed om de foranstaltninger, der skal træffes i overensstemmelse med denne ramme, for at sikre overholdelse af ne bis in idem-princippet.
(8)
Det kan, med undtagelse af overtrædelser af de statistiske indberetningskrav i Den Europæiske Centralbanks forordning (EU) nr. 1333/2014 (ECB/2014/48) 
(
4
)
, for hvilke afhjælpningsplaner ikke anses som hensigtsmæssige til at afhjælpe påståede overtrædelser på grund af den høje indberetningsfrekvens for statistisk information, være muligt og hensigtsmæssigt at løse påståede overtrædelser gennem samarbejde med rapporteringsenheden. Derfor bør det gøres nemmere at indgå en aftale om en afhjælpningsplan mellem den kompetente nationale centralbank eller ECB og rapporteringsenheden. Afhjælpningsplanen kan bl.a. også angive de metoder, processer, ressourcer og det personale, som rapporteringsenheden foreslår at gøre brug af til at afhjælpe de enkelte påståede overtrædelser, de kontrol- og tilsynsprocesser, som rapporteringsenheden vil anvende til afhjælpning, og de proceduremæssige forbedringer, som rapporteringsenheden vil gennemføre for at mindske sandsynligheden for gentagne overtrædelser fra rapporteringsenhedens side.
(9)
For at mindske den administrative byrde og under hensyn til den praktiske gennemførelse af en overtrædelsesprocedure bør overtrædelsesprocedurer i tilfælde af påståede overtrædelser, der ikke betragtes som kumulative påståede overtrædelser, samtidig indledes efter behov under hensyntagen til de relevante omstændigheder i den specifikke sag.
(10)
Da ESCB følger proportionalitetsprincippet, bør der tages hensyn til eventuelle omstændigheder, der kan anses for at ligge uden for rapporteringsenhedens kontrol, og der bør under sådanne omstændigheder gives mulighed for at indrømme en undtagelse til kravet om, at der indledes en overtrædelsesprocedure. En sådan undtagelse bør kun gælde for de rapporteringsenheder, der har truffet alle rimelige foranstaltninger for at undgå enhver overtrædelse af indberetningskravene. Desuden bør rapporteringsenheders outsourcing af visse aktiviteter, der er relevante for opfyldelsen af deres rapporteringsforpligtelser, eller vanskeligheder med at vedligeholde eller opgradere deres IT-infrastruktur, ikke i sig selv anses for at udgøre omstændigheder, der ligger uden for rapporteringsenhedens kontrol. Ligeledes bør den kompetente centralbank i Eurosystemet heller ikke tage hensyn til omstændigheder, der ligger uden for rapporteringsenhedens kontrol, i tilfælde hvor der er tale om alvorlige forseelser.
(11)
Af hensyn til omkostningseffektivitet og for at mindske den administrative byrde bør der ikke indledes en overtrædelsesprocedure under de eventuelle mindstebeløb for bøderne, der fremgår af denne forordning. Når den er indledt, kan der imidlertid pålægges bødebeløb under de, de fremgår af denne forordning.
(12)
Der bør anvendes en harmoniseret tilgang til alle statistiske rapporteringskrav, der er fastsat i ECB-forordninger eller -afgørelser. For at give rapporteringsenhederne tilstrækkelig tid til at tilpasse sig til de nye indberetningskrav bør ECB ikke udøve beføjelsen til at pålægge sanktioner i en periode på 12 måneder, efter at indberetningsforpligtelsen første gang opstår i henhold til en gældende ECB-forordning eller -afgørelse. Det er også nødvendigt at fastsætte, at ændringer af indberetningskravene, der ændrer de underliggende begrebsmæssige rammer eller påvirker rapporteringsbyrden, bør betragtes som væsentlige henset til overgangsordninger. I tilfælde af alvorlige forseelser bør der ikke gælde nogen overgangsperiode.
(13)
For at harmonisere overtrædelsesprocedurerne for statistiske indberetningskrav og sikre gennemsigtighed er det hensigtsmæssigt at vedtage en forordning, der fastlægger en harmoniseret ramme, inden for hvilken der kan pålægges sanktioner over for rapporteringsenheder i tilfælde af manglende overholdelse af statistiske indberetningskrav. Det er derfor nødvendigt at ophæve afgørelse (ECB/2010/10) 
(
5
)
. For at sikre kontinuitet og klarhed bør afgørelse ECB/2010/10 fortsat finde anvendelse på påståede overtrædelser, som finder sted inden den relevante anvendelsesdato for denne forordning.
(14)
Af samme årsager er det hensigtsmæssigt at fastslå, at de kompetente nationale centralbanker og ECB fortsat bør overholde kravene i afgørelse ECB/2010/10 i tilfælde af påståede overtrædelser, som finder sted inden den relevante anvendelsesdato for denne forordning, herunder tilfælde af gentagen manglende overholdelse, hvor en eller flere tilfælde af manglende overholdelse finder sted før og efter den relevante anvendelsesdato for denne forordning.
(15)
For at give de nationale centralbanker tilstrækkelig tid til at tilpasse de proceduremæssige og tekniske ændringer, der indføres med den nye harmoniserede ramme, der fastsættes i denne forordning, bør den ikke finde anvendelse i en periode på 18 måneder fra datoen for dens ikrafttræden. Det er dog passende og hensigtsmæssigt at anvende denne forordning straks for manglende overholdelse af de statistiske rapporteringskrav i henhold til forordning (EU) nr. 1333/2014 (ECB/2014/48), fordi det er afgørende at modtage rettidig, nøjagtig og fuldstændig statistisk information for udførelsen af ECB's opgaver på området for pengepolitik, og manglende overholdelse af disse statistiske rapporteringskrav kan hindre udførelsen af sådanne opgaver væsentligt. Denne forordning bør derfor finde anvendelse tre måneder efter datoen for dens ikrafttræden i tilfælde af manglende overholdelse af de statistiske rapporteringskrav i henhold til forordning (EU) nr. 1333/2014 (ECB/2014/48) —
VEDTAGET DENNE FORORDNING:
Artikel 1
Genstand og anvendelsesområde
Denne forordning fastlægger en harmoniseret ramme, inden for hvilken rapporteringsenheder kan pålægges sanktioner for manglende overholdelse af de statistiske rapporteringskrav, der er fastsat i ECB's forordninger og afgørelser. Den fastlægger navnlig omfanget af overvågningen af rapporteringsenhedernes overholdelse af disse krav og fastlægger følgende procedurer, som skal anvendes af den kompetente centralbank i Eurosystemet:
1)
overvågnings- og registreringsprocedure
2)
rapporteringsprocedure
3)
underretningsprocedure
4)
godkendelse og gennemførelse af en afhjælpningsplan
5)
overtrædelsesprocedure.
Artikel 2
Definitioner
I denne forordning forstås ved:
1)
»kompetent centralbank i Eurosystemet«: den kompetente nationale centralbank eller, i tilfælde af direkte indberetning, ECB
2)
»kompetent national centralbank«: den nationale centralbank i den medlemsstat i euroområdet, i hvis jurisdiktion den påståede overtrædelse fandt sted
3)
»kumulativ påstået overtrædelse«: en række påståede overtrædelser af et eller flere statistiske rapporteringskrav i henhold til samme ECB-forordning eller -afgørelse, som er anført under et hvilket som helst litra i artikel 8, stk. 2, litra a)-e), i denne forordning
4)
»direkte indberetning«: rapporteringsenheders indberetning af statistiske oplysninger direkte til ECB i overensstemmelse med en kompetent national centralbanks afgørelse i henhold til en ECB-forordning eller -afgørelse
5)
»uden for rapporteringsenhedens kontrol«: en uforudsigelig ekstern hændelse, der ligger uden for rapporteringsenhedens rimelige kontrol, og hvis konsekvenser ville have været uundgåelige trods alle rimelige bestræbelser på det modsatte
6)
»rapporteringsenheder«: har samme betydning som defineret i artikel 1, stk. 2, i forordning (EF) nr. 2533/98
7)
»overtrædelse«: har samme betydning som defineret i artikel 1, stk. 4, i forordning (EF) nr. 2532/98
8)
»sanktioner«: har samme betydning som defineret i artikel 1, stk. 7, i forordning (EF) nr. 2532/98
9)
»statistiske rapporteringskrav«: har samme betydning som »ECB's statistiske rapporteringskrav« som defineret i artikel 1, stk. 1, i forordning (EF) nr. 2533/98
10)
»påstået overtrædelse«: en rapporteringsenheds manglende overholdelse af de statistiske rapporteringskrav i en ECB-forordning eller -afgørelse, som:
a)
er blevet identificeret af den kompetente centralbank i Eurosystemet, og
b)
endnu ikke er blevet bekræftet at være en overtrædelse i en begrundet beslutning vedtaget af ECB's direktion i henhold til artikel 3, stk. 4, i forordning (EF) nr. 2532/98.
Artikel 3
Overvågning og registrering
1.   De kompetente nationale centralbanker overvåger løbende rapporteringsenhedernes overholdelse af de statistiske rapporteringskrav og registrerer påståede overtrædelser af disse krav i et særligt system. Hver enkelt kompetent national centralbank vedligeholder et sådant system med henblik på denne forordning.
2.   I tilfælde af direkte indberetning overvåger ECB løbende rapporteringsenhedernes overholdelse af statistiske rapporteringskrav, på ECB's anmodning i samarbejde med den kompetente nationale centralbank, og registrerer påståede overtrædelser af disse krav i et særligt system. ECB vedligeholder dette system med henblik på denne forordning.
3.   Hvis en rapporteringsenhed gør gældende, at en påstået overtrædelse skyldes omstændigheder, der ligger uden for rapporteringsenhedens kontrol, registrerer den kompetente centralbank i Eurosystemet indsigelsen, når oplysningerne om den påståede overtrædelse registreres.
4.   Hvis en kompetent centralbank i Eurosystemet konstaterer mere end én påstået overtrædelse af statistiske rapporteringskrav begået af den samme rapporteringsenhed, registrerer den de enkelte påståede overtrædelser hver for sig.
Artikel 4
Lokale samarbejdsordninger
1.   Hvis en kompetent national centralbank indberetter statistiske oplysninger til ECB, som den har indsamlet via en kompetent national myndighed på grundlag af lokale samarbejdsordninger, sikrer den kompetente nationale centralbank, at de oplysninger, der er indsamlet og overført via den pågældende kompetente nationale myndighed, gør det muligt effektivt at overvåge overholdelsen af de statistiske rapporteringskrav.
2.   Hvis en rapporteringsenhed leverer statistiske oplysninger til den kompetente nationale centralbank via en kompetent national myndighed på grundlag af lokale samarbejdsordninger, før der indledes en overtrædelsesprocedure, kontakter den kompetente nationale centralbank den relevante kompetente nationale myndighed for at få oplysninger om, hvorvidt den påståede overtrædelse fandt sted som følge af handlinger eller undladelser fra rapporteringsenhedens side, og for at sikre, at der på et givet tidspunkt ikke indledes mere end én overtrædelsesprocedure baseret på de samme faktiske omstændigheder over for den samme rapporteringsenhed.
3.   Hvis en rapporteringsenhed leverer statistiske oplysninger til den kompetente nationale centralbank via en kompetent national myndighed på grundlag af lokale samarbejdsordninger, underretter den kompetente nationale centralbank den relevante kompetente nationale myndighed i tilfælde, hvor en afhjælpningsplan som omhandlet i artikel 7 er blevet indgivet af rapporteringsenheden og godkendt af den kompetente nationale centralbank, samt hvorvidt den er blevet gennemført eller ej, og i tilfælde, hvor ECB's direktion har pålagt en rapporteringsenhed en sanktion i overensstemmelse med artikel 3 i forordning (EF) nr. 2532/98 og artikel 7 i forordning (EF) nr. 2533/98.
Artikel 5
Indberetning
1.   De kompetente nationale centralbanker indberetter straks hver af følgende påståede overtrædelser til ECB:
a)
enhver påstået overtrædelse begået af en rapporteringsenhed af de daglige rapporteringskrav
b)
tre eller flere påståede overtrædelser begået af en rapporteringsenhed af de månedlige rapporteringskrav inden for seks på hinanden følgende måneder
c)
tre eller flere påståede overtrædelser begået af en rapporteringsenhed af de kvartalsvise rapporteringskrav inden for fire på hinanden følgende kvartaler
d)
to eller flere på hinanden følgende påståede overtrædelser begået af en rapporteringsenhed af de halvårlige rapporteringskrav
e)
enhver påstået overtrædelse begået af en rapporteringsenhed af de årlige rapporteringskrav.
Med henblik på indberetning af påståede overtrædelser i henhold til dette stykke registrerer de kompetente nationale centralbanker disse påståede overtrædelser i det samme særlige system som omhandlet i artikel 3, stk. 1.
2.   De kompetente nationale centralbanker indberetter hver af følgende tilfælde af alvorlige forseelser til ECB, så snart de er konstateret:
a)
enhver systematisk eller forsætlig undladelse af at indberette statistiske oplysninger til den kompetente nationale centralbank inden for den fastsatte frist
b)
enhver systematisk eller forsætlig undladelse af at indberette korrekte eller fuldstændige statistiske oplysninger
c)
enhver systematisk eller forsætlig undladelse af at overholde den foreskrevne form for de statistiske indberetningskrav
d)
ethvert manglende effektivt samarbejde med den kompetente nationale centralbank eller enhver manglende udvisning af en rimelig grad af omhu.
Med henblik på at identificere alvorlige forseelser kan den kompetente nationale centralbank anmode rapporteringsenheden om yderligere oplysninger.
Med henblik på indberetning af alvorlige forseelser som omhandlet i dette stykke registrerer de kompetente nationale centralbanker alvorlige forseelser i det samme særlige system som omhandlet i artikel 3, stk. 1.
3.   ECB underretter straks den kompetente nationale centralbank om eventuelle påståede overtrædelser eller alvorlige forseelser som omhandlet i stk. 1 og 2, som den har konstateret i tilfælde af direkte indberetning, og registrerer disse påståede overtrædelser eller alvorlige forseelser i det samme særlige system som omhandlet i artikel 3, stk. 2.
Artikel 6
Underretning
1.   Før der indledes en overtrædelsesprocedure i henhold til artikel 8, skal den kompetente centralbank i Eurosystemet som minimum give den pågældende rapporteringsenhed en skriftlig advarsel om følgende:
a)
arten af de påståede overtrædelser
b)
muligheden for, at der kan blive indledt en overtrædelsesprocedure og muligheden for, at rapporteringsenheden i så fald kan blive pålagt en sanktion
c)
at rapporteringsenheden har mulighed for at give en begrundelse, herunder at de påståede overtrædelser skyldtes omstændigheder, der lå uden for rapporteringsenhedens kontrol
d)
at de påståede overtrædelser skal korrigeres, hvis de ikke allerede er blevet det, for at sikre overholdelse af de statistiske rapporteringskrav, og
e)
hvor det er relevant, kan den kompetente centralbank i Eurosystemet godkende en afhjælpningsplan, hvis der er indgivet en sådan, der skal gennemføres af rapporteringsenheden.
2.   Hvis en kompetent centralbank i Eurosystemet har konstateret, at der foreligger en alvorlig forseelse i henhold til artikel 5, stk. 2, kontakter den skriftligt den pågældende rapporteringsenhed for som minimum at underrette rapporteringsenheden om følgende:
a)
arten af den alvorlige forseelse
b)
at der vil blive indledt en overtrædelsesprocedure og muligheden for, at rapporteringsenheden i så fald kan blive pålagt en sanktion pålagt en sanktion
c)
at rapporteringsenheden har mulighed for at give en begrundelse, og
d)
at rapporteringsenheden straks skal korrigere den alvorlige forseelse for at sikre overholdelse af kravet om statistisk indberetning og for at sikre et effektivt samarbejde med den kompetente centralbank i Eurosystemet.
3.   Den kompetente centralbank i Eurosystemet skal underrette rapporteringsenheden skriftligt som omhandlet i stk. 1 og 2 hurtigst muligt efter den påståede overtrædelse fandt sted eller efter den alvorlige forseelse først kom til den pågældende centralbank i Eurosystemets kendskab. Hvor der er tale om en påstået overtrædelse af de daglige indberetningskrav, skal den kompetente centralbank i Eurosystemet, hvis det er praktisk muligt, foretage en sådan underretning inden en kumulativ påstået overtrædelse finder sted.
Artikel 7
Afhjælpningsplan
1.   Efter udstedelsen af en advarsel om en påstået overtrædelse i henhold til artikel 6, stk. 1, og når grænsen for en kumulativ påstået overtrædelse som omhandlet i artikel 8, stk. 2, er nået, underretter den kompetente centralbank i Eurosystemet rapporteringsenheden om, at den kan indsende en afhjælpningsplan.
2.   Den kompetente centralbank i Eurosystemet kan inden for 60 kalenderdage fra underretningen omhandlet i stk. 1 godkende en afhjælpningsplan, der er indgivet af en rapporteringsenhed i overensstemmelse med denne artikel.
3.   Denne artikel finder ikke anvendelse i nogen af følgende tilfælde:
a)
en alvorlig forseelse omhandlet i artikel 5, stk. 2, eller
b)
en påstået overtrædelse af de statistiske rapporteringskrav, der er fastsat i forordning (EU) nr. 1333/2014 (ECB/2014/48).
4.   En afhjælpningsplan udarbejdes af rapporteringsenheden og skal som minimum:
a)
angive årsagerne til den påståede overtrædelse
b)
fastsætte de korrigerende foranstaltninger, som rapporteringsenheden skal træffe, herunder en bestemmelse om, at de korrekte eller manglende statistiske oplysninger straks skal indsendes
c)
indeholde en tidsplan for gennemførelsen af de foranstaltninger, der er omhandlet i litra b), og
d)
angive kontaktoplysninger på den eller de ansvarlige kontaktpersoner.
5.   Den kompetente centralbank i Eurosystemet vurderer en afhjælpningsplan, der indsendes i henhold til stk. 4, straks og under alle omstændigheder senest 12 kalenderdage efter datoen for indsendelsen og skal, hvor det er relevant, under behørigt hensyn til eventuelle bemærkninger fra ECB i overensstemmelse med stk. 7, enten:
a)
godkende planen og fastsætte en endelig frist på højst 60 kalenderdage for den samlede gennemførelse af planen fra datoen for dens godkendelse, eller
b)
hvis planen ikke er tilstrækkelig til at afhjælpe den påståede overtrædelse, anmode rapporteringsenheden om at udarbejde og indsende en revideret afhjælpningsplan inden for 10 kalenderdage efter datoen for en sådan anmodning.
6.   Hvis der indsendes en revideret afhjælpningsplan inden for den frist, der er fastsat i stk. 5, litra b), skal den kompetente centralbank i Eurosystemet straks og under alle omstændigheder senest 8 kalenderdage fra datoen for indsendelsen vurdere den og, hvor det er relevant, under behørig hensyntagen til eventuelle bemærkninger fra ECB i overensstemmelse med stk. 7, enten:
a)
godkende den reviderede afhjælpningsplan og fastsætte en endelig frist på højst 42 kalenderdage for den samlede gennemførelse af planen fra datoen for dens godkendelse, eller
b)
hvis den reviderede afhjælpningsplan ikke er tilstrækkelig til at afhjælpe den påståede overtrædelse, afvise den og indlede en overtrædelsesprocedure i overensstemmelse med artikel 8.
7.   En kompetent national centralbank fremsender straks eventuelle afhjælpningsplaner eller reviderede afhjælpningsplaner, som de har modtaget i henhold til denne artikel, til ECB. Hvis ECB er af den opfattelse, at planen ikke er tilstrækkelig til at afhjælpe den påståede overtrædelse, gør følgende sig gældende:
a)
i tilfælde af en afhjælpningsplan som omhandlet i stk. 5, anmoder den kompetente nationale centralbank om, at rapporteringsenheden udarbejder og indsender en revideret afhjælpningsplan inden for 10 kalenderdage fra datoen for en sådan anmodning og
b)
i tilfælde af en revideret afhjælpningsplan som omhandlet i stk. 6, afviser den kompetente nationale centralbank den og indleder en overtrædelsesprocedure i overensstemmelse med artikel 8.
8.   Hvis en kompetent centralbank i Eurosystemet godkender en afhjælpningsplan i henhold til stk. 5 eller 6, overvåger den planens gennemførelse og kontrollerer, om de korrigerende foranstaltninger heri er blevet gennemført effektivt og uden unødigt ophold.
9.   En kompetent centralbank i Eurosystemet kan forlænge fristen for gennemførelse af en afhjælpningsplan, der er godkendt i henhold til stk. 5 eller 6, én gang under ekstraordinære omstændigheder, og forudsat at rapporteringsenheden godtgør, at afhjælpningsplanen gennemføres effektivt. Enhver forlængelse begrænses til den periode, som den kompetente centralbank i Eurosystemet anser for nødvendig for rapporteringsenhedens gennemførelse af afhjælpningsplanen, og må under alle omstændigheder ikke være længere end 30 kalenderdage efter udløbet af den endelige frist, der er omhandlet i stk. 5 eller 6, alt efter hvad der er relevant.
10.   De kompetente nationale centralbanker og ECB underretter hinanden om enhver afhjælpningsplan, der er indgået aftale om med en rapporteringsenhed, så snart en sådan plan er godkendt, og holder hinanden underrettet om gennemførelsen af de enkelte planer.
11.   Hvis en afhjælpningsplan godkendes og gennemføres i henhold til denne artikel, indleder den kompetente centralbank i Eurosystemet ikke en overtrædelsesprocedure i henhold til artikel 8 vedrørende den samme påståede overtrædelse begået af den samme rapporteringsenhed inden udløbet af den endelige frist, der er omhandlet i stk. 5 eller 6, alt efter hvad der er relevant, med forbehold for eventuelle forlængelser i henhold til stk. 9.
12.   Hvis en rapporteringsenhed ikke overholder fristen omhandlet i stk. 5 eller 6, eller en eventuel forlænget frist i henhold til stk. 9, eller hvis den påståede overtrædelse ikke afhjælpes inden den endelige frist omhandlet i stk. 5 eller 6, eller en eventuel forlænget frist i henhold til stk. 9, hvor det er relevant, indleder den kompetente centralbank i Eurosystemet en overtrædelsesprocedure i overensstemmelse med artikel 8.
13.   Uanset stk. 1-12 overvåger de kompetente centralbanker i Eurosystemet fortsat en eller flere af de påståede overtrædelser, der er omfattet af en afhjælpningsplan, og rapporteringsenhedernes overholdelse af de statistiske rapporteringskrav og registrerer og indberetter fortsat eventuelle påståede overtrædelser i overensstemmelse med artikel 3 og 5.
Artikel 8
Overtrædelsesprocedure
1.   De kompetente nationale centralbanker eller ECB indleder en overtrædelsesprocedure mod rapporteringsenheden i hvert af følgende tilfælde:
a)
en alvorlig forseelse som omhandlet i artikel 5, stk. 2
b)
en kumulativ påstået overtrædelse af de statistiske rapporteringskrav, der er fastsat i forordning (EU) nr. 1333/2014 (ECB/2014/48) som omhandlet i stk. 2.
c)
en kumulativ påstået overtrædelse som omhandlet i stk. 2, hvis der ikke er indsendt en afhjælpningsplan i overensstemmelse med artikel 7, eller hvis afhjælpningsplanen eller den reviderede afhjælpningsplan, som rapporteringsenheden har indsendt, ikke er blevet godkendt af den kompetente centralbank i Eurosystemet i overensstemmelse med artikel 7, stk. 5, eller 7, stk. 6.
d)
en kumulativ påstået overtrædelse som omhandlet i stk. 2, hvis den endelige frist for gennemførelse af en afhjælpningsplan eller en revideret afhjælpningsplan, jf. artikel 7, stk. 5, eller 7, stk. 6, som relevant, eller forlængelsen heraf, jf. artikel 7, stk. 9, er udløbet, inden den manglende overholdelse er afhjulpet.
2.   Med henblik på stk. 1, litra b), c) og d), omfatter en kumulativ påstået overtrædelse hver af følgende:
a)
mindst tre påståede overtrædelser begået af en rapporteringsenhed af de daglige rapporteringskrav inden for den samme måned eller mindst fem påståede overtrædelser inden for tre på hinanden følgende kalendermåneder
b)
mindst tre påståede overtrædelser begået af en rapporteringsenhed af de månedlige rapporteringskrav inden for seks på hinanden følgende måneder
c)
mindst tre påståede overtrædelser begået af en rapporteringsenhed af de kvartalsvise rapporteringskrav inden for fire på hinanden følgende kvartaler
d)
to på hinanden følgende påståede overtrædelser begået af en rapporteringsenhed af de halvårlige rapporteringskrav
e)
to på hinanden følgende påståede overtrædelser begået af en rapporteringsenhed af de årlige rapporteringskrav.
3.   De kompetente nationale centralbanker eller ECB kan indlede en overtrædelsesprocedure mod en rapporteringsenhed i tilfælde af påståede overtrædelser, som ikke er omhandlet i stk. 1. I sådanne tilfælde tager den kompetente nationale centralbank eller ECB hensyn til omstændighederne i den specifikke sag ved afgørelsen af, hvorvidt der skal indledes en overtrædelsesprocedure eller ej, herunder følgende, hvor det er relevant:
a)
om rapporteringsenheden har handlet i god tro i forbindelse med fortolkningen og opfyldelsen af det statistiske rapporteringskrav
b)
om rapporteringsenheden har vist omhu og samarbejdsvilje i forbindelse med fortolkningen og opfyldelsen af det statistiske rapporteringskrav
c)
om rapporteringsenheden har begået forsætligt svig i forbindelse med fortolkningen og opfyldelsen af det statistiske rapporteringskrav
d)
alvorligheden af den påståede overtrædelses virkninger
e)
gentagelsen, hyppigheden eller varigheden af den påståede overtrædelse
f)
eventuelle fordele for rapporteringsenheden som følge af den påståede overtrædelse
g)
rapporteringsenhedens økonomiske størrelse
h)
om rapporteringsenheden tidligere er blevet pålagt sanktioner for manglende overholdelse af de statistisk rapporteringskrav.
4.   Med henblik på stk. 1 og 3 indleder de kompetente nationale centralbanker eller ECB en overtrædelsesprocedure i overensstemmelse med følgende:
a)
artikel 2 i forordning (EF) nr. 2157/1999 (ECB/1999/4), og
b)
artikel 3 og 4 i forordning (EF) nr. 2532/98.
5.   De kompetente nationale centralbanker eller ECB kan indlede en overtrædelsesprocedure, selv om den kompetente centralbank i Eurosystemet ikke har registreret eller indberettet den påståede overtrædelse i henhold til artikel 3 og 5.
6.   Med undtagelse af tilfælde, hvor der er tale om alvorlige forseelser, indleder en kompetent national centralbank eller ECB ikke en overtrædelsesprocedure, hvis den mener, at den påståede overtrædelse er begået på grund af omstændigheder, som ligger uden for rapporteringsenhedens kontrol. Ved afgørelsen af, om en påstået overtrædelse skyldes omstændigheder, som ligger uden for rapporteringsenhedens kontrol, tager de kompetente nationale centralbanker og ECB navnlig hensyn til, om omstændighederne:
a)
var tilstrækkeligt usædvanlige
b)
var af ekstraordinær karakter
c)
var uforudsigelige
d)
kan tilskrives en handling eller undladelse fra rapporteringsenhedens side.
Tekniske vanskeligheder eller vanskeligheder i forbindelse med vedligeholdelse og opgradering af IT-infrastruktur, herunder outsourcede IT-infrastrukturer, anses ikke for at ligge uden for rapporteringsenhedens kontrol.
7.   En kompetent national centralbank eller ECB indleder ikke en overtrædelsesprocedure, hvis nogen af følgende gør sig gældende:
a)
den eventuelle bøde for den påståede overtrædelse vil sandsynligvis ikke overstige 10 000 EUR i tilfælde af en påstået overtrædelse, der vedrører en manglende rapportering af statistisk information til ECB eller den kompetente nationale centralbank inden for den gældende frist eller
b)
den eventuelle bøde for den påståede overtrædelse vil sandsynligvis ikke overstige 20 000 EUR i tilfælde af påståede overtrædelser, der vedrører statistisk information, som er ukorrekte, ufuldstændige eller i en form, som ikke opfylder et gældende krav.
Hvis der er indledt en overtrædelsesprocedure, kan der pålægges bødebeløb under dem, der fremgår af litra a).
8.   En kompetent national centralbank eller ECB må ikke indlede en overtrædelsesprocedure mod en rapporteringsenhed, hvis der er indledt en anden overtrædelsesprocedure, eller den samme rapporteringsenhed er blevet pålagt en sanktion baseret på de samme faktiske omstændigheder.
9.   En kompetent national centralbank eller ECB fører et elektronisk register over alle de overtrædelsesprocedurer, som den indleder i henhold til denne forordning.
Artikel 9
Sanktionsmetode
ECB vedtager en afgørelse om metoden til beregning af de foreslåede sanktionsbeløb.
Artikel 10
Gennemgang
Styrelsesrådet gennemgår den generelle anvendelse og gennemførelse af denne forordning senest fem år efter datoen for dens ikrafttrædelse og derefter hvert tredje år og vurderer, hvorvidt den bør ændres.
Artikel 11
Overgangsbestemmelser
1.   Artikel 8 finder ikke anvendelse i en periode på 12 måneder efter den første indberetning i henhold til en gældende ECB-forordning eller -afgørelse, hvis et af følgende forhold gør sig gældende:
a)
de statistiske oplysninger indberettes for første gang i henhold til ECB's forordning eller afgørelse
b)
de statistiske indberetningskrav er blevet ændret væsentligt ved ECB's forordning eller afgørelse, således at de underliggende begrebsmæssige rammer er blevet ændret eller indberetningsbyrden påvirket, og de pågældende statistiske oplysninger indberettes for første gang siden ændringen
c)
de statistiske oplysninger indberettes af nye rapporteringsenheder eller rapporteringsenheder i nye foretagender, som ikke tidligere har været underlagt statistiske indberetningskrav inden for disse lovgivningsmæssige rammer.
2.   Stk. 1 finder ikke anvendelse i tilfælde af alvorlige forseelser som omhandlet i artikel 5.
3.   Hvis en påstået overtrædelse finder sted forud for den relevante anvendelsesdato for denne forordning som præciseret i artikel 14, skal den kompetente nationale centralbank eller ECB overholde kravene i afgørelse ECB/2010/10, herunder i tilfælde af gentagen manglende overholdelse som omhandlet i afgørelsens artikel 3, stk. 2, litra b), hvor et eller flere tilfælde af manglende overholdelse finder sted før og efter den relevante anvendelsesdato for denne forordning.
Artikel 12
Særlig anvendelse for overtrædelser vedrørende indberetning af pengemarkedsstatistik
I tilfælde af påståede overtrædelser af forordning (EU) nr. 1333/2014 (ECB/2014/48) skal de kompetente nationale centralbanker og ECB overholde kravene i denne forordning fra den 31. januar 2023.
Artikel 13
Ophævelse
Afgørelse ECB/2010/10 ophæves hermed med virkning fra den 31. januar 2023. Den finder dog fortsat anvendelse for påståede overtrædelser, som finder sted forud for den relevante anvendelsesdato for denne forordning som præciseret i artikel 14.
Artikel 14
Ikrafttrædelse
Denne forordning træder i kraft på tyvendedagen efter offentliggørelsen i 
Den Europæiske Unions Tidende
.
Den finder anvendelse fra den 30. april 2024
,
 med undtagelse af artikel 12 som finder anvendelse fra 31. januar 2023.
Denne forordning er bindende i alle enkeltheder og gælder umiddelbart i medlemsstaterne i henhold til traktaterne.
Udfærdiget i Frankfurt am Main, den 29. september 2022.
For ECB's Styrelsesråd
Christine LAGARDE
Formand for ECB
(
1
)
  
            
EFT L 318 af 27.11.1998, s. 4
.
(
2
)
  
            
EFT L 318 af 27.11.1998, s. 8
.
(
3
)
  Den Europæiske Centralbanks forordning (EF) nr. 2157/1999 af 23. september 1999 om Den Europæiske Centralbanks beføjelser til at pålægge sanktioner (ECB/1999/4) (
EFT L 264 af 12.10.1999, s. 21
).
(
4
)
  Den Europæiske Centralbanks forordning (EU) nr. 1333/2014 af 26. november 2014 om pengemarkedsstatistik (ECB/2014/48) (
EUT L 359 af 16.12.2014, s. 97
).
(
5
)
  Den Europæiske Centralbanks afgørelse ECB/2010/10 af 19. august 2010 om manglende overholdelse af statistiske indberetningskrav (
EUT L 226 af 28.8.2010, s. 48
).

Summary:
Overtrædelsesprocedurer i tilfælde af manglende overholdelse af statistiske indberetningskrav
RESUMÉ AF:
Den Europæiske Centralbanks forordning (EU) 2022/1917 om overtrædelsesprocedurer i tilfælde af manglende overholdelse af statistiske indberetningskrav
Den Europæiske Centralbanks afgørelse (EU) 2022/1921 om metoden til beregning af sanktioner for påståede overtrædelser af statistiske indberetningskrav
HVAD ER FORMÅLET MED FORORDNINGEN OG AFGØRELSEN?
Den Europæiske Centralbanks
 (ECB) forordning (EU) 2022/1917 fastlægger en harmoniseret ramme for pålæggelse af sanktioner over for 
rapporteringsenheder
1
, der ikke overholder de statistiske indberetningskrav, som er fastlagt i ECB’s forordninger og afgørelser.
Den fastlægger desuden omfanget af overvågning af overholdelse og definerer de overtrædelses- og tvangsfuldbyrdelsesprocedurer, som kompetente 
nationale centralbanker
 og 
nationale kompetente myndigheder
 skal anvende.
ECB’s afgørelse (EU) 2022/1921 fastlægger metoden til fastsættelse af det foreslåede beløb for de sanktioner, som ECB skal pålægge en rapporteringsenhed for ikke at overholde de statistiske indberetningskrav.
HOVEDPUNKTER
Forordning (EU) 2022/1917 (forordningen)
Forordningen indfører en harmoniseret tilgang til de elementer, der skal tages hensyn til ved overvågningen af, om de statistiske indberetningskrav overholdes, og ved vurderingen af påståede overtrædelser, til selve overtrædelsesproceduren og til beregning og pålæggelse af sanktioner for overtrædelse af indberetningskravene. Forordningen fastsætter fem procedurer med henblik på dette:
overvågnings- og registreringsprocedure
rapporteringsprocedure
underretningsprocedure
godkendelse og gennemførelse af en afhjælpningsplan
overtrædelsesprocedure.
Under overvågnings- og registreringsprocedurerne
:
skal 
ECB
 (for de enheder, der rapporterer direkte til ECB) og 
de nationale centralbanker
:
løbende overvåge rapporteringsenhedernes overholdelse af de statistiske indberetningskrav
registrere alle påståede overtrædelser i et særligt system
registrere enhver indsigelse, der angiver, at den påståede overtrædelse skyldes omstændigheder, som ligger uden for rapporteringsenhedens kontrol
De nationale centralbanker
, der har indsamlet statistiske oplysninger fra de nationale kompetente myndigheder i henhold til 
lokale samarbejdsordninger
2
, skal:
kontrollere indberettede statistiske oplysninger, der er modtaget via den nationale kompetente myndighed, før de overføres til ECB
kontakte den pågældende nationale kompetente myndighed for at kontrollere rapporteringsenhedens handlingsforløb, før der indledes en overtrædelsesprocedure, og for at sikre, at der på et givet tidspunkt ikke indledes mere end én overtrædelsesprocedure baseret på de samme faktiske omstændigheder over for den samme rapporteringsenhed
underrette den relevante nationale kompetente myndighed, hvis den har godkendt en afhjælpningsplan, der er indgivet af rapporteringsenheden, samt hvorvidt den pågældende plan er blevet gennemført, og hvorvidt rapporteringsenheden blev pålagt en sanktion.
Under rapporteringsproceduren
 skal de nationale centralbanker indberette følgende til ECB:
påståede overtrædelser af daglige, månedlige, kvartalsvise, halvårlige og årlige indberetningskrav (der gælder forskellige grænser for hver periode)
tilfælde af alvorlige forseelser, der indebærer en hvilken som helst systematisk eller forsætlig undladelse af at:
indberette statistiske oplysninger inden for de fastsatte frister
indberette korrekte eller fuldstændige statistiske oplysninger
overholde den foreskrevne form for statistiske indberetningskrav.
Manglende effektivt samarbejde eller manglende udvisning af en rimelig grad af omhu skal altid indberettes til ECB.
Under 
underretningsproceduren
 skal den kompetente 
centralbank i 
Eurosystemet
3
 give rapporteringsenheden en skriftlig advarsel, så snart den påståede overtrædelse først kom til den pågældende centralbanks kendskab, der som minimum indeholder følgende elementer:
arten af den påståede overtrædelse
muligheden for, at der vil blive indledt en overtrædelsesprocedure, og for, at rapporteringsenheden kan blive pålagt en sanktion
rapporteringsenhedens mulighed for at svare
behovet for eventuelle rettelser
dokumentation for, at den kompetente centralbank i Eurosystemet kan godkende en saneringsplan, hvis en sådan plan fremlægges.
I tilfælde af alvorlige forseelser skal den berørte rapporteringsenhed underrettes på samme måde. Den største forskel er, at når en overtrædelsesprocedure indledes, skal rapporteringsenheden straks korrigere den alvorlige forseelse og sikre et effektivt samarbejde med den kompetente centralbank i Eurosystemet.
Efter udstedelsen af en advarsel om en påstået overtrædelse, og når grænsen for en kumulativ påstået overtrædelse er nået, får rapporteringsenheden mulighed for at indsende en 
afhjælpningsplan
, som indeholder:
årsagerne til den påståede overtrædelse
de korrigerende foranstaltninger, som rapporteringsenheden vil træffe
en tidsplan for gennemførelsen af de korrigerende foranstaltninger
kontaktoplysninger.
Når afhjælpningsplanen er indsendt inden for fristen, skal den kompetente centralbank i Eurosystemet vurdere den og høre ECB om dennes holdning til planen, hvorefter den kan godkende planen og fastsætte en endelig frist for gennemførelsen af den pågældende plan, eller afvise planen og anmode om en revideret afhjælpningsplan.
Hvis den kompetente centralbank i Eurosystemet også afviser en revideret afhjælpningsplan, eller hvis en rapporteringsenhed ikke overholder den endelige frist eller afhjælper den påståede overtrædelse, skal der indledes en overtrædelsesprocedure.
For at sikre, at der ikke indledes mere end én overtrædelsesprocedure over for den samme rapporteringsenhed på grundlag af de samme faktiske omstændigheder, må ECB eller den kompetente nationale centralbank ikke træffe beslutning om at indlede en overtrædelsesprocedure, før de har informeret og hørt hinanden.
Overtrædelsesproceduren
 fastslår, at de kompetente nationale centralbanker og ECB:
skal indlede en overtrædelsesprocedure mod en rapporteringsenhed for:
alvorlige forseelser
kumulative påståede overtrædelser af indberetningskrav i specifikke indberetningsperioder
kumulative påståede overtrædelser i tilfælde, hvor en (revideret) afhjælpningsplan ikke er blevet indsendt, ikke er blevet godkendt eller ikke er blevet gennemført inden for den givne frist
kan indlede en overtrædelsesprocedure for andre påståede overtrædelser, samtidig med at der tages hensyn til relevante omstændigheder i hver sag.
Bortset fra i tilfælde af alvorlige forseelser må en kompetent national centralbank eller ECB ikke indlede en overtrædelsesprocedure, hvis den mener, at den påståede overtrædelse blev begået uden for rapporteringsenhedens kontrol, eller hvis det eventuelle bødebeløb sandsynligvis ikke vil overstige:
10 000 EUR for manglende rapportering af information inden fristen
20 000 EUR for ukorrekt, ufuldstændig eller ikke-standardiseret information.
Generelle bestemmelser
 fastsætter følgende:
Artikel 8 (overtrædelsesproceduren) finder ikke anvendelse i 12 måneder efter den første indberetning af statistiske oplysninger, hvis der er ændringer i begrebsmæssige rammer, eller hvis oplysningerne for første gang indberettes af nye rapporteringsenheder
Afgørelse 
ECB/2010/10
 ophæves fra den 
31. januar 2023
, men gælder fortsat for påståede overtrædelser, der finder sted før forordningens ikrafttrædelsesdato
metoden til beregning af de foreslåede sanktionsbeløb fastlægges i en definition.
Afgørelse (EU) 2022/1921 (afgørelsen)
Afgørelsen fastlægger metoden til at fastlægge det passende foreslåede beløb for en sanktion, som ECB skal pålægge en rapporteringsenhed, som er underlagt statistiske indberetningskrav, og som ikke overholder kravene.
Den indfører forskellige beregningsprocedurer for tilfælde af kumulative påståede overtrædelser og sager om alvorlige forseelser. I begge tilfælde:
beregnes der et grundbeløb på baggrund af kvantitative aspekter, såsom rapporteringsagentens økonomiske størrelse
justeres grundbeløbet successivt i overensstemmelse med relevante omstændigheder og oplysninger, såsom en rapporteringsenheds gode tro, åbenhed, omhu og samarbejde samt overtrædelsens indvirkning og gentagelse.
Sanktionerne må ikke overstige de fastsatte maksimale bødebeløb for manglende indberetning af statistiske oplysninger og indberetning af ukorrekte, ufuldstændige eller ikke-standardiserede statistiske oplysninger.
Generelle bestemmelser
 fastsætter, at afgørelsen ikke gælder for overtrædelser, der finder sted før den 
31. januar 2023
, som afgørelse ECB/2010/10 fortsat gælder for.
HVORNÅR GÆLDER FORORDNINGEN OG AFGØRELSEN FRA?
Forordningen og afgørelsen gælder begge fra den 
30. april 2024
. De gælder fra den 
31. januar 2023
 for overtrædelser vedrørende indberetning af pengemarkedsstatistik.
BAGGRUND
Forordningen sikrer ensartet anvendelse af overvågning og håndhævelse af statistisk indberetning og procedurer til vurdering af påståede overtrædelser, med henblik på at sikre gennemsigtighed og ligebehandling af rapporteringsenheder og at mindske den administrative byrde i forbindelse med disse procedurer.
Forordningen hører under en bredere juridisk ramme, der har til formål at sikre, at 
Det Europæiske System af Centralbanker
 har adgang til statistikker af høj kvalitet.
I medfør af forordning (EF) 
nr. 
2533/98
 (se 
resumé
) og forordning (EF) 
nr. 
2532/98
 (se 
resumé
) kan ECB pålægge rapporteringsenheder sanktioner for manglende overholdelse af statistiske indberetningskrav.
VIGTIGE BEGREBER
Rapporteringsenhed.
 En juridisk og fysisk person, som er underlagt ECB’s statistiske indberetningskrav.
Lokal samarbejdsordning.
 En ordning, i henhold til hvilken en rapporteringsenhed leverer statistiske oplysninger til den kompetente centralbank via en national kompetent myndighed.
Den kompetente centralbank i Eurosystemet.
 Den kompetente nationale centralbank eller, i tilfælde af direkte indberetning, ECB.
HOVEDDOKUMENTER
Den Europæiske Centralbanks forordning (EU) 
2022/1917
 af 
29. september 2022
 om overtrædelsesprocedurer i tilfælde af manglende overholdelse af statistiske indberetningskrav og om ophævelse af afgørelse ECB/2010/10 (ECB/2022/31) (EUT L 263 af 
10.10.2022
, 
s. 6-16
).
Den Europæiske Centralbanks afgørelse (EU) 
2022/1921
 af 
29. september 2022
 om metoden til beregning af sanktioner for påståede overtrædelser af statistiske indberetningskrav (ECB/2022/32) (EUT L 263 af 
10.10.2022
, 
s. 59-64
).
TILHØRENDE DOKUMENTER
Konsolideret udgave af traktaten om Den Europæiske Unions funktionsmåde — Tredje del — Unionens interne politikker og foranstaltninger — Afsnit VIII — Den økonomiske og monetære politik — Kapitel 2 — Den økonomiske politik — Artikel 
132
 (tidl. artikel 110 i TEF) (EUT C 202 af 
7.6.2016
, 
s. 104
).
Konsolideret udgave af traktaten om Den Europæiske Union — 
Protokol (
nr. 4
)
 om statutten for Det Europæiske System af Centralbanker og Den Europæiske Centralbank (EUT C 202 af 
7.6.2016
, 
s. 230-250
).
Den Europæiske Centralbanks forordning (EU) 
nr. 
1333/2014
 af 
26. november 2014
 om pengemarkedsstatistik (ECB/2014/48) (EUT L 359 af 
16.12.2014
, 
s. 97-116
).
Efterfølgende ændringer til forordning (EU) 
nr. 1333/2014
 er blevet indarbejdet i grundteksten. Denne 
konsoliderede udgave
 har ingen retsvirkning.
Den Europæiske Centralbanks afgørelse 
2010/469/EU
 af 
19. august 2010
 om manglende overholdelse af statistiske indberetningskrav (ECB/2010/10) (EUT L 226 af 
28.8.2010
, 
s. 48-49
).
Se den 
konsoliderede udgave
.
Den Europæiske Centralbanks forordning (EF) 
nr. 
2157/1999
 af 
23. september 1999
 om Den Europæiske Centralbanks beføjelser til at pålægge sanktioner (ECB/1999/4) (EFT L 264 af 
12.10.1999
, 
s. 21-26
).
Se den 
konsoliderede udgave
.
Rådets forordning (EF) 
nr. 
2532/98
 af 
23. november 1998
 om Den Europæiske Centralbanks beføjelser til at pålægge sanktioner (EFT L 318 af 
27.11.1998
, 
s. 4-7
).
Se den 
konsoliderede udgave
.
Rådets forordning (EF) 
nr. 
2533/98
 af 
23. november 1998
 om Den Europæiske Centralbanks indsamling af statistisk information (EFT L 318 af 
27.11.1998
, 
s. 8-19
).
Se den 
konsoliderede udgave
.
seneste ajourføring 
22.12.2023